**Referat af Generalforsamling Vejen Tri & Motion d.24. februar 2024 i Vejen IC kl. 1015**

**1.** **Valg af dirigent.**

Jan Wolff blev valgt til dirigent.

Dirigenten konkluderede at generalforsamlingen var lovligt indvarslet, og de tilstedeværende alle var stemmeberettiget.

**2.** **Formandens beretning.**

Generelt er vi stadig en lille hyggelig klub, hvor der er plads til flere:

Vi er pt 24, en meldte sig ind i forgårs. Det går stadig lidt op/ned – nogle forlader os og nye kommer til.

For at kunne dække svømmehallen med de tider vi har, kræves stadig ca. 45 medlemmer i klubben.

Gennem årene har vi forsøgt forskellige tiltag. Det, der har virket, er at folk taler med andre og fortæller om klubben; så prøv om I ikke kan hjælpe med at vi bliver flere.

Lige nu fortsætter vi som hidtil, med 3 x svømning. Men kassebeholdningen kan ikke blive ved med at dække manglen på medlemmer.

Cykling og løbetræning har vi heller ikke tilbudt i 2023. Såfremt der kommer efterspørgsel vil vi overveje om det skal starte op igen.

Man er velkommen til at koordinere løb og cykling på Facebook gruppen. Det samme med open water, når det bliver varmere.

Måske er et godt alternativ, at melde sig ind i cykel motion for at få lidt cykeltræning sammen med andre. Det plejer at koste 250 kr. om året.

Resultater i 2023.

Jeg har ikke helt styr på diverse konkurrencer folk har deltaget i, men ved at nogle var med i Agerskov tri, og og flere var med til Jels tri, hvor vi havde sat pavillion op og heppede på deltagerne, mens vi var nogle som drak kaffe og spiste kage.

Tøj: Vi fik mulighed for at købe noget løbetøj. Det var der fin tilslutning til. Vi har aftalt med sport24 at vi kan lave en genbestilling, såfremt man har brug for det. Mere om det om et par uger.

Sponsor:

Vi har haft en aftale med 2 sponsorer for et år: Sydvestjysk port industri og Vin for dig. De er på vores ”Banner”, som ligger i svømmehallen, under livredder buret; husk at sætte det op. Det er go’ reklame, også for TRI-klubben.

Måske skal den nye bestyrelse prøve at finde nye sponsorer.

Vi har afholdt en klubdag med 2xU våddragter, hvor de var i svømmehallen og der var mulighed for at prøve dragterne – også at svømme i dem, hvilket var et super godt tilbud. Flere købte våddragter.

Sidst men ikke mindst: Tak til jer som har bidraget til klubben, især til trænere og til resten af bestyrelsen.

**3.** **Regnskabet fremlægges til godkendelse.**

Regnskab er fremlagt og godkendt.

**4.** **Behandling af indkomne forslag.**

Der er ikke nogle indkommende forslag.

**5.** **Fastsættelse af kontingent.**

Bestyrelsen foreslår en forhøjelse af kontingent med 100 kr. over hele linjen (dvs. til

1150 kr. 17 år eller derunder, 1400 kr. for 18 år eller derover, 2800 kr. for familie medlemskab)

Dette blev vedtaget.

**6.** **Valg af bestyrelsesmedlemmer blev:**

              Nils Mogensen

              Tage Svendsen

              Karsten Lund

              Lajla Wolff (ikke på valg)

              Anders Brændgaard (ikke på valg)

**7. Valg af suppleanter.**

             Jan Wolff (ikke på valg)

             Jonas Gynther

**8.Valg af revisor.**

            Torben Børsting.

**9. Eventuelt**

**9.1 -**Der kom et ønske om at der er et svømmeprogram til træning hver gang.

**9.2 -** Der skal hjælpes til med banetov både før og efter træning.